
R E F E R A T   D E   A P R O B A R E 
[bookmark: __DdeLink__10451_1187436249][bookmark: _Hlk119319319][bookmark: _Hlk42681037]pentru  modificarea Hotărârii  Consiliu Local nr. 9/2018 privind aprobarea  Documentației tehnico-economică și a Devizului General pentru obiectivul de investiţii „MODERNIZARE PUNCT TERMIC  NR. 4  ŞI  A REŢELELOR  AFERENTE ÎN MUNICIPIUL BRAD, JUDEŢUL HUNEDOARA”, 
astfel cum a fost actualizată prin Hotărârea Consiliului Local
 nr. 117/2020, Hotărârea Consiliului Local nr. 144/2021 și
respectiv Hotărârea Consiliului Local nr. 89/2022



[bookmark: _Hlk119072763][bookmark: _Hlk119317759][bookmark: _Hlk104894235]Prin Hotărârea de Consiliu Local nr. 9/2018 s-a aprobat  Documentația tehnico-economică și devizul general pentru obiectivul de investiţii  „MODERNIZARE PUNCT TERMIC  NR. 4  ŞI  A REŢELELOR  AFERENTE ÎN MUNICIPIUL BRAD, JUDEŢUL HUNEDOARA”  în valoare de 1.842.484 lei, cu TVA.
În urma finalizării  procedurilor de achiziție publică, valoarea actualizată a devizului general devine 1.690.918 lei, cu TVA, valoare aprobată prin Hotărârea Consiliului Local nr. 117/2020.
Prin Hotărârea Consiliului Local nr. 144/2021 s-a aprobat Devizul General, actualizat după aplicarea ajustării conform Ordonanței Guvernului nr. 15/2021, în valoare totală de 1.702.184  lei, cu TVA.
Prin Hotărârea Consiliului Local nr. 89/2022 s-a aprobat Devizul General actualizat conform prevederilor Ordonanței de Urgență a Guvernului nr. 47/2022 privind ajustarea prețurilor  contractelor de achiziție publică aferente obiectivelor/ proiectelor de investiții, finanțate integral sau parțial din fondurile publice, în valoare totală de 1.708.987 lei, cu TVA.
În urma verificărilor efectuate de către comisia alcătuită din reprezentanți ai beneficiarului, proiectantului, constructorului și dirigintele de șantier pe parcursul execuţiei lucrărilor, s-a analizat posibilitatea optimizării unor elemente din cadrul obiectivului de investiții. 
	Astfel, s-a constatat necesitatea următoarelor corecții:
	          - reabilitarea pardoselii betonate și placarea cu gresie a pardoselilor în magazie, spațiul de închiriat și parțial incinta punctului termic;
	          - placarea scărilor exterioare cu gresie de exterior;
	          - montarea unui sifon de pardoseală cu racord la căminul din incinta punctului termic.
Aceste corecţii fac obiectul Dispoziției de șantier nr.1, care impun majorarea valorii contractului de lucrări.      
Ţinând cont de cheltuielile efectuate cu proiectarea, taxe pentru avize, cote  pentru Inspectoratul  de Stat în Construcții,  dirigenția de șantier, asistența tehnică din partea proiectantului precum și de Notele de Lucrări Suplimentare, valoarea Devizului General aprobat prin Hotărârea de Consiliu Local nr. 89/2022 necesită o suplimentare cu 58.119,89 lei, cu TVA.
Precizez că 85 % din valoarea lucrărilor suplimentare vor fi suportate de la bugetul de stat prin  Programul "Termoficare 2019-2027", iar 15 % din buget local.
Considerând justificată suplimentarea calculată, se impune modificarea art. 1 din Hotărârea  Consiliului Local nr. 89/2022, în sensul aprobării valorii Devizului General actualizat de 1.770.550 lei, cu TVA, respectiv 1.489.782 lei, fără TVA, din care C+M 1.303.849 lei, cu TVA, respectiv 1.095.671 lei, fără TVA.
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 8/2018 privind aprobarea  Documentației tehnico-economice și a Devizului General pentru obiectivul de investiţii „MODERNIZARE PUNCT TERMIC  NR. 4  ŞI  A REŢELELOR  AFERENTE ÎN MUNICIPIUL BRAD, JUDEŢUL HUNEDOARA”, astfel cum a fost actualizată prin Hotărârea Consiliului Local nr. 117/2020, Hotărârea Consiliului Local nr. 144/2021 și respectiv Hotărârea Consiliului Local nr. 89/2022 și-l supun spre dezbatere și aprobare plenului Consiliului Local al Municipiului Brad în forma prezentată.
 Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele  publice locale, cu modificările  şi completările ulterioare, O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare,  art.129 alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare precum și art. 11 alin. 4 din Legea nr. 554/2004 a contenciosului administrativ, actualizată.

